**Udruga studenata filozofije „Scopus“** poziva sve zainteresirane studente filozofije na Hrvatskim studijima Sveučilišta u Zagrebu da se pridruže prvom sastanku Udruge u novoj akademskoj godini 2014./2015. koji će se održati u ponedjeljak, 10. studenog 2014. godine u 14:30 sati u prostorijama udruge.

Ovim putem Udruga poziva sve zainteresirane studente da se prijave na jednu od funkcija unutar Udruge te da pripreme svoj prijedlog plana rada Udruge za narednu godinu. Na sastanku će se birati sljedeće funkcije:

1. Voditelj/ica Udruge

2. Zamjenik/ca Voditelja/ice

3. Tajnik/ca Udruge

4. članovi Nadzornog odbora (3)

Za navedene funkcije se mogu prijaviti svi studenti filozofije Hrvatskih studija Sveučilišta u Zagrebu koji su na preddiplomskom i diplomskom studiju. Studenti postdiplomskog studija filozofije mogu postati članovi, no ne mogu se prijaviti na obnašajuće dužnosti Udruge.

Za sve upite oko izbora ili članstva u Udruzi, molimo studente da se upute na Facebook stranicu Udruge (www.facebook.com/scopus.hs) ili na hs.scopus@gmail.com. Novi članovi su i više nego dobrodošli!

**Izvadak iz Statuta Udruge studenata filozofije „Scopus“**

**IV. Ustroj i tijela Udruge**

Članak 16.

Tijela Udruge su:

- Vijeće,

- Kolegij i

- Nadzorni odbor

**V. Vijeće**

Članak 17.

(1) Vijeće je najviše tijelo Udruge.

(2) Članovi Vijeća Udruge su svi članovi Udruge.

Članak 18.

Vijeće Udruge:

- donosi, usvaja i mijenja Statut Udruge na prijedlog Kolegija

- donosi poslovnik o svom radu

- utvrđuje i odlučuje o programu rada Udruge te usvaja izvješće o njegovom ostvarenju

- utvrđuje i odlučuje o financijskim poslovima te usvaja izvješće o njihovim ostvarenjima

- bira i razrješuje Kolegij i Voditelja Udruge

- bira i razrješuje Nadzorni odbor

- odlučuje o pritužbama članova protiv odluka Kolegija

- odlučuje o drugim pitanjima utvrđenim ovim Statutom.

Članak 19.

(1) Vijeće redovno zasjeda jedanput u zimskom i jedanput u ljetnom semestru akademske godine.

(2) Predsjednik Kolegija:

-saziva sjednicu na prijedlog Kolegija

-određuje datum održavanja sjednice

- predsjeda sjednicom Vijeća.

(2) Predsjednik Kolegija dužan je prilikom sazivanja sjednice Vijeća obavijestiti članove Udruge o datumu održavanja i dnevnom redu sjednice.

**VI. Kolegij**

Članak 22.

(1) Kolegij je izvršno tijelo Udruge.

...

(3) Odluke na sjednicama Kolegija donose se natpolovičnom većinom članova Kolegija.

Članak 23.

(1) Kolegij sačinjavaju: Voditelj, zamjenik voditelja i Tajnik

(2) Mandat članova Kolegija je godinu dana

(3) Voditelj Kolegija bira se iz redovnih članova Udruge na temelju predloženog programa rada

(4) Zamjenika voditelja i Tajnika Kolegija predlažu članovi Udruge, a u iznimnim situacijama Voditelj Kolegija; prijedloge potvrđuje Vijeće.

Članak 24.

(1) Voditelj Kolegija je i Voditelj Udruge.

(2) Voditelj Kolegija:

- saziva i predsjedava sjednicama Vijeća i Kolegija

- potpisuje odluke i akte donesene na sjednicama Vijeća i Kolegija

- uz supotpis jednog člana Kolegija potpisuje financije spise.

(3) U slučaju spriječenosti ili odsutnosti Voditelja Kolegija dužnost Voditelja preuzima prvi zamjenik voditelja Kolegija u razdoblju trajanja spriječenosti ili odsutnosti Voditelja Kolegija.

Članak 26.

(1) Tajnik Kolegija je i Tajnik Udruge.

(2) Tajnik Kolegija:

- vodi zapisnike sjednica Kolegija i Vijeća

- organizira administrativne poslove Udruge

- vrši financijske poslove vezane uz rad Udruge

- vodi Knjigu članova

- naplaćuje eventualnu članarinu

- vodi arhiv Udruge

- obavlja druge dužnosti utvrđene ovim Statutom.

**VII. Nadzorni odbor**

Članak 27.

(1) Nadzorni odbor je tijelo Udruge koje nadzire i prati rad svih tijela Udruge, financijsko i materijalno poslovanje Udruge te se brine o poštivanju Statuta i ostalih važećih propisa.

(2) O uočenim nepravilnostima Nadzorni odbor izvještava Vijeće Udruge, a ukoliko vijeće ne otkloni nepravilnosti, Nadzorni odbor izvijestit će nadležno tijelo državne uprave.

Članak 28.

(1) Nadzorni odbor čine tri (3) člana koje bira Vijeće na godinu dana.

(2) Član Nadzornog odbora mora biti redovan član.

(3) Član Nadzornog odbora ne smije biti i član Kolegija.

(4) Nadzorni odbor odluke donosi na svojim sjednicama, koje se održavaju po potrebi, i to natpolovičnom većinom svih članova Nadzornog odbora.

(5) Način rada Nadzornog odbora uredit će se poslovnikom.

Članak 29.

(1) Ista osoba može više puta biti birana u Kolegij ili Nadzorni odbor.